Zajednički prijedlog UREDBE VIJEĆA o izmjeni Uredbe (EZ) br. 1210/2003 o određenim posebnim ograničenjima gospodarskih i financijskih odnosa s Irakom /* JOIN/2014/024 final - 2014/0210 (NLE) */





OBRAZLOŽENJE (1) Uredbom Vijeća (EZ) br. 1210/2003 uvode se određene mjere ograničavanja u pogledu Iraka, u skladu sa Zajedničkim stajalištem 2003/495/ZVSP i s Rezolucijom Vijeća sigurnosti UN-a 1483 (2003). Člankom 4. stavkom 4. te Uredbe propisuje se da se nikakvi ekonomski izvori ne stavljaju na raspolaganje izravno ili neizravno ili u korist fizičke ili pravne osobe, tijela ili subjekata navedenih u Prilogu IV. koji bi navedenoj osobi, tijelu ili subjektu omogućili stjecanje sredstava, robe ili usluga. (2) Dana X. srpnja 2014. Vijeće je donijelo odluku 2014/.../ZVSP o mjerama ograničavanja protiv Iraka kako bi osiguralo da se nikakva sredstva ili ekonomski izvori ne stavljaju na raspolaganje izravno ili neizravno u korist osoba i subjekata iz članka 2. točke (b), uz određene iznimke, odnosno ako sredstva i ekonomski izvori mogu biti potrebni za zadovoljavanje osnovnih potreba, ako su namijenjeni isključivo plaćanju honorara i troškova pravnih usluga, ako su namijenjeni plaćanju pristojbi ili davanja za usluge čuvanja ili upravljanja zamrznutim sredstvima ili ekonomskim izvorima ili ako su potrebni za plaćanje izvanrednih troškova. U skladu s Odlukom Vijeća 2014/.../ZVSP, Uredbu (EZ) br. 1210/2003 treba stoga na odgovarajući način izmijeniti. 2014/0210 (NLE) Zajednički prijedlog UREDBE VIJEĆA o izmjeni Uredbe (EZ) br. 1210/2003 o određenim posebnim ograničenjima gospodarskih i financijskih odnosa s Irakom VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 215., uzimajući u obzir Odluku Vijeća 2014/.../ZVSP o izmjeni Zajedničkog stajališta 2003/495/ZVSP o Iraku[1], uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije, budući da: (1) Uredbom Vijeća (EZ) br. 1210/2003[2] uvode se mjere ograničavanja u pogledu Iraka, u skladu sa Zajedničkim stajalištem 2003/495/ZVSP i s Rezolucijom Vijeća sigurnosti UN-a 1483 (2003). (2) Člankom 4. stavkom 4. Uredbe (EZ) br. 1210/2003 propisuje se da se nikakvi ekonomski izvori ne stavljaju na raspolaganje izravno ili neizravno ili u korist fizičke ili pravne osobe, tijela ili subjekata navedenih u Prilogu IV. toj Uredbi koji bi navedenoj osobi, tijelu ili subjektu omogućili stjecanje sredstava, robe ili usluga. (3) Dana ... srpnja 2014. Vijeće je donijelo odluku 2014/.../ZVSP o zabrani stavljanja na raspolaganje sredstava ili ekonomskih izvora, izravno ili neizravno, u korist navedenih osoba i subjekata. Predviđene su određene iznimke, točnije financijska sredstva i ekonomski izvori koji su: (a) potrebni za zadovoljavanje osnovnih potreba, (b) namijenjeni isključivo plaćanju opravdanih honorara i naknada za nastale troškove povezane s pružanjem pravnih usluga te (c) namijenjeni isključivo plaćanju pristojbi ili davanja za usluge čuvanja ili upravljanja zamrznutim sredstvima i ekonomskim izvorima ili (d) potrebni za plaćanje izvanrednih troškova. (4) Također je primjereno ažurirati Uredbu (EZ) br. 1210/2003 uključivanjem novih informacija dobivenih od država članica u pogledu utvrđivanja nadležnih tijela. (5) Uredbu (EZ) br. 1210/2003 treba stoga na odgovarajući način izmijeniti, DONIJELO JE OVU UREDBU: Članak 1. Uredba (EZ) br. 1210/2003 mijenja se kako slijedi: (1) Članak 4. mijenja se kako slijedi: (a) Stavak 3. zamjenjuje se sljedećim: „(3) Nikakva se sredstva ili ekonomski izvori ne stavljaju na raspolaganje izravno ili neizravno ili u korist fizičkih ili pravnih osoba, subjekata ili tijela navedenih u Prilogu IV.” (b) Stavak 4. briše se. (2) Članak 5. zamjenjuje se sljedećim: Članak 5. 1. Člankom 4. ne sprječava se financijske ili kreditne institucije da na zamrznute račune upisuju sredstva koja doznače treće stranke u korist navedene osobe, subjekta ili tijela uvrštenih na popis, pod uvjetom da se svaki takav priljev na te račune također zamrzava. Financijske ili kreditne institucije o takvim transakcijama odmah obavješćuju nadležna tijela. 2. Odstupajući od članka 4. stavka 3. nadležna tijela, kako je navedeno na web-mjestima iz Priloga V., mogu odobriti stavljanje na raspolaganje određenih sredstava ili ekonomskih izvora pod uvjetima koje smatraju primjerenima i nakon što utvrde da su sredstva ili ekonomski izvori: (a) potrebni za zadovoljenje osnovnih potreba fizičkih ili pravnih osoba, subjekata ili tijela iz Priloga IV. te uzdržavanih članova obitelji tih fizičkih osoba, uključujući plaćanja za hranu, stanarinu ili otplatu hipoteke, lijekove i liječenje, poreze, premije osiguranja i komunalne naknade, (b) namijenjeni isključivo plaćanju opravdanih honorara i naknada za nastale troškove povezane s pružanjem pravnih usluga, (c) namijenjeni isključivo plaćanju pristojbi ili davanja za usluge rutinskog čuvanja ili upravljanja zamrznutim sredstvima ili ekonomskim izvorima, ili (d) potrebni za izvanredne troškove, pod uvjetom da je nadležno tijelo najmanje dva tjedna prije odobrenja nadležnim tijelima drugih država članica i Komisiji priopćilo razloge na temelju kojih smatra da bi trebalo izdati posebno odobrenje. 3. Dotične države članice obavješćuju ostale države članice i Komisiju o svim odobrenjima izdanima na temelju ovog članka.” (3) Prilog V. zamjenjuje se tekstom iz Priloga ovoj Uredbi.” Članak 2. Ova Uredba stupa na snagu dan nakon objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu Za Vijeće Predsjednik [1] SL L … , … 2014., str. .. . [2] Uredba Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (SL L 169, 8.7.2003., str. 6.). PRILOG Zajedničkom prijedlogu UREDBE VIJEĆA o izmjeni Uredbe (EZ) br. 1210/2003 o određenim posebnim ograničenjima gospodarskih i financijskih odnosa s Irakom PRILOG „PRILOG V. Web-mjesta s informacijama o nadležnim tijelima iz članaka 5., 6., 7. i 8. i adresom za slanje obavijesti Europskoj komisiji A. Nadležna tijela u svakoj državi članici: BELGIJA http://www.diplomatie.be/eusanctions BUGARSKA http://www.mfa.bg/en/pages/135/index.html ČEŠKA REPUBLIKA http://www.mfcr.cz/mezinarodnisankce DANSKA http://um.dk/da/politik-og-diplomati/retsorden/sanktioner/ NJEMAČKA http://www.bmwi.de/DE/Themen/Aussenwirtschaft/aussenwirtschaftsrecht,did=404888.html ESTONIJA http://www.vm.ee/est/kat_622/ IRSKA http://www.dfa.ie/home/index.aspx?id=28519 GRČKA http://www.mfa.gr/en/foreign-policy/global-issues/international-sanctions.html ŠPANJOLSKA http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf FRANCUSKA http://www.diplomatie.gouv.fr/autorites-sanctions/ HRVATSKA http://www.mvep.hr/sankcije ITALIJA http://www.esteri.it/MAE/IT/Politica_Europea/Misure_Deroghe/ CIPAR http://www.mfa.gov.cy/sanctions LATVIJA http://www.mfa.gov.lv/en/security/4539 LITVA http://www.urm.lt/sanctions LUKSEMBURG http://www.mae.lu/sanctions MAĐARSKA http://en.nav.gov.hu/criminal_branch_of_NTCA/restrictive_measures/European_Unions_consolidated_sanctions_list MALTA https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx NIZOZEMSKA www.rijksoverheid.nl/onderwerpen/internationale-vrede-en-veiligheid/sancties AUSTRIJA http://www.bmeia.gv.at/view.php3?f_id=12750&LNG=en&version= POLJSKA http://www.msz.gov.pl PORTUGAL http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx RUMUNJSKA http://www.mae.ro/node/1548 SLOVENIJA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAČKA http://www.mzv.sk/sk/europske_zalezitosti/europske_politiky-sankcie_eu FINSKA http://formin.finland.fi/kvyhteistyo/pakotteet ŠVEDSKA http://www.ud.se/sanktioner UJEDINJENA KRALJEVINA https://www.gov.uk/sanctions-embargoes-and-restrictions Adresa za slanje obavijesti Europskoj komisiji: European Commission Service for Foreign Policy Instruments (FPI) EEAS 02/309 B-1049 Brussels Belgija E-pošta: relex-sanctions@ec.europa.eu”